<classify> Na Malima Lubasha Serengeti UWANJA wa ndege wa Mugumu, Wilaya ya Serengeti mkoani Mara ambao Waziri wa Malisili na Utalii, Dk. Hamisi Kigwangalla amesema utajengwa ili kufungua njia ya utalii maeneo ya kaskazini na Hifadhi ya Taifa ya Serengeti, unadaiwa malimbikizo ya kodi zaidi ya Sh milioni 800. Deni hilolimebainika katika Kijiji cha Robanda, wakati wa hafla ya kutambulisha tuzo iliyopata Hifadhi ya Taifa ya Serengetikwa kuwa hifadhi bora Afrika. Ilielezwadeni hilo, linatokana na kodi ya ardhi ya Sh milioni 500 na riba Sh milioni 300tangu mwaka 2006 ambapo ulikuwa ujengwe kwa ubia kati ya Halmashauri ya Wilayaya Serengeti na Kampuni ya ya Grumeti Reserves Ltd. Dk. Kigwangallaalisema kuna changamoto za kukuza na kuendeleza utalii eneo hili, wanategemea kujengaviwanja vya ndege vya Mugumu na Simiyu ili kufungua milango ya utalii. Alisema hadisasa shughuli zilizoshafanyika, ni usanifu wa mradi,uthaminishaji wa eneo nakutoa fidia ya Sh milioni 400, kibali cha tathmini ya athari za mazingira nakijamii ikiwa ni pamoja na kibali chaujenzi wa uwanja wa ndege wa hadhi ya kimataifa. Mwaka 2006,Grumeti Game Reserves ilitoa Sh milioni 400 kwa ajili ya kulipa fidia wananchiwaliokuwa wanaishi eneo hilo na kuhamisha Shule ya Msingi Burunga. Kwanyakati tofauti Mkurugenzi Mtendaji wa Halmashauri ya Serengeti, Juma Hamsini, alisemadeni hilo ilinazidi kuongezeka kwa tangu Desemba, mwaka jana wakati wa kikaocha ALAT. Mamlaka ya Mapato Tanzania TRA Mkoa wa Mara, ilikuwa inadai Sh milioni700. Mkuu wa Wilayahiyo, Nurdin Babu, aliitaka Wizara ya Maliasili na Utalii kulichukulia kwa uzitowake jambo hili ili wageni wa ndani na nje waweze kutua hapo hapo.  <topic>: kitaifa 